આ વિસ્તારનાં નગરસેવિકા ફાલ્ગુની દવે ચૂંટાઈને આવ્યાં ત્યારે તેમણે તેમના ચૂંટણીઢંઢેરામાં જાહેર કર્યા પ્રમાણે BMCની સામે આ વિસ્તારના રોડ, સિવરેજ અને ગટરો સુધરે એ માટે વારંવાર પ્રસ્તાવ મૂક્યા હતા. આ બાબતમાં ફાલ્ગુની દવેએ ‘મિડ-ડે’ને કહ્યું હતું કે ‘મારા પ્રસ્તાવની સામે હંમેશાં કમિશનરથી લઈને સંબંધિત વિભાગોના બધા જ અધિકારીઓ ઠાલાં વચનો આપતા હતા. આમ છતાં ગારોડિયાનગરને પ્રાઇવેટ લેઆઉટમાંથી મુક્તિ અપાવવામાં હું સફળ ગઈ હતી. એના જ આધારે પુષ્પાવિહાર હોટેલવાળા રોડને BMCએ સિમેન્ટનો બનાવ્યો હતો. ત્યાર પછીના સંલગ્ન રસ્તાઓને ડેવલપ કરવા માટે BMC આ વિસ્તારની સોસાયટીઓ પાસેથી ફન્ડ લેવાની માગણી કરી રહી હતી જેની સામે મારો સખત વિરોધ હતો. હમણાં પણ મેં આપેલી પબ્લિક નોટિસમાં આ બાબતને સ્પષ્ટ કરી છે. મેં આ બાબતમાં કમિશનરને પણ સ્પષ્ટ શબ્દોમાં કહ્યું છે કે લેના સીખે હો, કભી દેના ભી સીખો.’